Cehia, sufocată de COVID: cel mai mare număr de decese de pe continent.
Din exemplul pozitiv, Cehia a devenit țara cu cele mai multe decese de COVID. Ministrul Sănătății din Cehia a încălcat regulile și a mers la un restaurant închis. Restricțiile în Cehia sunt foarte dure.
Cehia are cel mai mare număr de decese de pe continent, iar restricțiile sunt foarte dure în prezent.Cristina Muntean, specialist în comunicare: "În Cehia, în momentul de față, restricțiile sunt foarte dure, în sensul că, cu excepția magazinelor de strictă necesitate, alimente și farmacie, este totul închis. Toate evenimentele culturale sunt închise, iar în momentul în care vrem să ieșim afară, este nevoie să purtăm mască, și nu avem voie să fim mai mult de 2 persoane, cu excepția membrilor familiei. În primăvară am avut (Cehia) statutul acesta,,de premiant" – și cred că pe multă lume, inclusiv autoritățile, i-a făcut să creadă că valul acesta de COVID poate să fie gestionat cu ușurință. Poate ați văzut la sfârșitul primăverii, la sfârșitul valului 1, oamenii sărbătoreau pe Podul Carol înfrângerea COVID-ului. Situația reală a fost subestimată. În primăvară nu s-au luat măsuri aproape deloc, lumea și-a văzut de viață, a mers la birou. Avem cifre care arată că majoritatea oamenilor care s-au îmbolnăvit, s-au îmbolnăvit fie la muncă, fie acasă. Oamenii au vrut să se întoarcă la un statut de normalitate, dar suntem departe de normalitate. S-a intervenit târziu, au fost pierdute săptămâni prețioase. În momentul de față, Cehia are o problemă de încredere în autorități. Oamenii își dau seama că situația e serioasă".